นายกรัฐมนตรี ยืนยันยังยึดโรดแมปเลือกตั้ง 24 กุมภาพันธ์ 2562 หารือร่วมกับพรรคการเมืองรอบที่สองเดือนกันยายน
นายกรัฐมนตรี ยืนยันยังยึดโรดแมปเลือกตั้ง 24 กุมภาพันธ์ 2562 หารือร่วมกับพรรคการเมืองรอบที่สองเดือนกันยายน
 
พลเอก ประยุทธ์ จันทร์โอชา นายกรัฐมนตรี กล่าวย้ำถึงกำหนดวันเลือกตั้งทั่วไปตามกรอบวันที่ 24 กุมภาพันธ์ 2562 โดยจะไม่มีการเลื่อนวันเลือกตั้งเร็วขึ้น แต่หากไม่สามารถจัดการเลือกตั้งได้ภายในกรอบเวลาที่กำหนด จะต้องมีการพิจารณาความเหมาะสมอีกครั้ง

นอกจากนี้ในเดือนกันยายนจะมีเปิดการหารือร่วมกับพรรคการเมือง เป็นรอบที่ 2 และจะมีการคลายล็อคการทำกิจกรรมพรรคการเมืองในบางประเด็น

นายกรัฐมนตรี กล่าวด้วยว่า ไม่ให้ความสนใจ กรณีนางสาวยิ่งลักษณ์ ชินวัตร อดีตนายกรัฐมนตรี ทวิตข้อความในทวิตเตอร์ส่วนตัว เพราะไม่ต้องการขยายความให้เกิดความวุ่นวาย